RESOLUCIÓN do 8 de xuño de 2007 pola que se convoca un curso sobre operativa policial nos casos de xuízos rápidos, que se desenvolverá a través da internet.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 14/06/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a celebración dun curso sobre operativa policial nos casos de xuízos rápidos, que se desenvolverá a través da internet, conforme as seguintes bases:
Obxectivos.
-Actualización no procedemento para o axuizamento rápido de determinados delitos.
-Coñecer as actuacións necesarias que ten que desenvolver a policía local como policía xudicial.
-Manexar formularios que permitan a concreción de atestados e dilixencias policiais para o seu traslado á autoridade xudicial.
Destinatarios.
O curso vai dirixido aos xefes dos corpos de policía local; mandos dos ditos corpos; policías locais matriculados en calquera dos cursos do título de ciencias criminolóxicas e da seguranza pública da Universidade de Santiago de Compostela. No caso de quedaren prazas vacantes, poderían optar a elas os membros das policías locais e da policía autonómica, tendo preferencia os que non fixesen ningún curso a través desta modalidade.
Inscrición.
A inscrición será totalmente gratuíta.
Prazas e selección.
Ata 40 prazas, que serán outorgadas por rigorosa orde de entrada de solicitudes, en función da preferencia establecida na epígrafe de destinatarios.
Solicitudes.
1. O prazo para a presentación de instancias rematará o día 27 de xuño ás 14.00 horas.
2. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase desde o 2 ao 24 de xullo e terá unha valoración de carga horaria de 25 horas lectivas.
Contido.
-Módulo I: actualización na normativa legal. Actuacións da policía local no procedemento para o axuizamento rápido de determinados delitos. Estudo da xurisprudecia aplicable.
-Módulo II: supostos prácticos: resolución de casos prácticos formulados aos alumnos. Utilización e manexo de formularios específicos.
Relación de admitidos.
A relación do persoal admitido farase pública o día 29 de xuño a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Formalización definitiva da inscrición para os alumnos admitidos.
O persoal seleccionado, segundo a listaxe que se fixese pública, deberá inscribirse na plataforma de formación en liña, á cal se accede a través da páxina web da AGASP (
http://agasp.xunta.es
).
Para isto terán de prazo desde as 14.00 horas do día 29 de xuño ata as 14.00 horas do día 2 de xullo.
Requirimentos técnicos mínimos para os equipamentos dos alumnos.
Os requirimentos técnicos para usar a web dos cursos da AGASP (baseada nunha ferramenta de aprendizaxe electrónico ou «e-learning») son de nivel básico:
Hardware.
A configuración mínima dun PC doméstico (en xeral, calquera con menos de cinco anos) é suficiente.
Software.
Calquera navegador web actual (de versión recente) sobre calquera sistema operativo de uso común.
Por exemplo:
-En windows pódense empregar o Mozilla Firefox, o Opera ou o Internet Explorer.
-En Linux pódese empregar o Firefox, o Konqueror ou o Opera.
Comunicacións.
Para acceder á estrutura de xestión do curso abonda unha conexión de baixa velocidade (por exemplo: unha conexión telefónica con módem a 40 Kbps permite interactuar comodamente coa ferramenta de xestión do curso).
Temporalización dos contidos e probas parciais.
Neste procedemento os contidos do curso irán sendo facilitados aos alumnos en etapas sucesivas, do seguinte xeito:
-Primeiro módulo: o día 2 de xullo, do cal haberá un exame tipo test con tempo limitado, a elixir entre o día 9 de xullo en horario de 11.00 a 11.45 horas e o mesmo día en horario de 20.00 a 20.45 horas, tendo o alumno que superalo para poder continuar no curso. Esta proba consistirá nun test de 30 preguntas para contestar nun tempo limitado de 20 minutos.
-Unha vez superada esta proba, os alumnos terán acceso ao segundo módulo, do cal terán que desenvolver catro casos prácticos, de acordo co seguinte calendario de presentación:
* Caso nº 1: 10 de xullo.
* Caso nº 2: 13 de xullo.
* Caso nº 3: 16 de xullo.
* Caso nº 4: 19 de xullo.
A cualificación destes casos prácticos estará en función da avaliación individualizada de cada alumno sobre os seguintes parámetros:
a) Cualificación xurídica dos feitos.
b) Determinación do procedemento polo cal haberá que instruír o atestado.
c) Dilixencias que haberá que desenvolver no atestado para a súa remisión ao xulgado.
Certificado de asistencia.
Para optar ao certificado de asistencia o alumno que tivese superado o test do módulo I, deberá desenvolver acertadamente cando menos 3 dos 4 casos prácticos.
Proba final e certificado de aproveitamento.
O alumno que superase as probas anteriores poderá optar a un certificado de aproveitamento, para o cal deberá superar unha proba presencial final que terá lugar o día 24 de xullo ás 17.00 horas na sede da Academia Galega de Seguridade Pública, o que lles dará acceso a este certificado. Esta proba consistirá en redactar un atestado ou informe técnico-policial segundo un suposto práctico que se facilite.
Incompatibilidade.
A participación neste curso resultará incompatible coa admisión do alumno noutra actividade da AGASP que se desenvolva pola internet ou en edicións anteriores desta mesma temática.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de xuño de 2007.
Carlos Suárez-Mira Rodríguez
Director xeral da Academia Galega
de Seguridade Pública